Τσέζαρε Μαλντίνι

Ο Τσέζαρε Μαλντίνι (Cesare Maldini, 5 Φεβρουαρίου 1932 - 3 Απριλίου 2016) ήταν Ιταλός διεθνής ποδοσφαιριστής, που αγωνιζόταν ως αμυντικός, και προπονητής ποδοσφαίρου.

Ξεκίνησε την αγωνιστική του σταδιοδρομία από την ομάδα της Τριεστίνα το 1952 και το 1954 μεταγράφηκε στη Μίλαν. Έως το 1966 που αποχώρησε (για να κλείσει την καριέρα του στην Τορίνο την περίοδο 1966-67) ο Τσέζαρε Μαλντίνι έλαβε μέρος σε σχεδόν 350 επίσημους αγώνες, κατακτώντας τέσσερις εγχώριους τίτλους πρωταθλητή και έναν ευρωπαϊκό (1962-63). Σαν προπονητής (έως και το 2002) εργάσθηκε στη Μίλαν (2 φορές), στην Εθνική Ομάδα (ως βοηθός και ως πρώτος προπονητής σε τμήματα υποδομών), στην Πάρμα, τη Φότζα, την Τερνάνα και την Εθνική Ομάδα της Παραγουάης. Είναι ο πατέρας του ρέκορντμαν συμμετοχών της Μίλαν, επίσης διεθνή Πάολο Μαλντίνι και παππούς των Κριστιάν και Ντανιέλ Μαλντίνι, επίσης ποδοσφαιριστών της ομάδας. Ο Τσέζαρε Μαλντίνι είναι μέλος του Hall of Fame της Μίλαν

Απεβίωσε το 2016 σε ηλικία 84 ετών.

Παραπομπές

Πηγές 
• Ο Τσέζαρε Μαλντίνι στο gazzetta.gr

Ιταλοί ποδοσφαιριστές
Ποδοσφαιριστές Εθνικής Ιταλίας
Ιταλοί προπονητές ποδοσφαίρου
Προπονητές ποδοσφαίρου Εθνικής Ιταλίας
Ποδοσφαιριστές ΑΚ Μίλαν
Ποδοσφαιριστές Σέριε Α
Ποδοσφαιριστές Τορίνο ΦΚ
Ποδοσφαιριστές Παγκοσμίου Κυπέλλου 1962
Αμυντικοί ποδοσφαιριστές
Προπονητές Παγκοσμίου Κυπέλλου Ποδοσφαίρου 1998
Προπονητές ποδοσφαίρου Σέριε Α
Προπονητές ποδοσφαίρου Παγκοσμίου Κυπέλλου 2002